En 35-årig mandlig bilist, der mistænkes for at have været spirituspåvirket, mistede fredag aften ved 20.30-tiden herredømmet over sin bil i Dokkedal, hvorefter han torpederede et hus på Muldbjergvej.

Den formodede spritbilist stak af ulykkesstedet, efter han røg op over en vold, ramte en parkeret trailer, og videre ind i huset, hvor en af murene blev slået i stykker. Det oplyser vagchef hos Nordjyllands Politi, Åge Pedersen, til TV2/NORD. Ingen beboere i huset er kommet til skade ved uheldet.